Micromurexia

Micromurexia huwa ġeneru ta' Mammiferi, l-Marsupjali karnivori, bi speċi waħda Micromurexia habbema.

Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-Marsupjali Awstraljani kollha u l-kolokolo tal-kontinent tal-Amerika t'isfel), fl-ordni Dasyuromorphia (il-Marsupjali karnivori tal-kontinent Awstraljan), fil-familja Dasyuridae, fis-sottofamilja Dasyurinae u fit-tribù Phascogalini ma' sitt ġeneri oħra, li huma Antechinus, Murexechinus, Murexia, Paramurexia, Phascomurexia u Phascogale.

Il-ġeneru Micromurexia huwa wieħed monotipiku u b'hekk jiġbor fiħ speċi waħda biss (l-ispeċi ta' dan il-ġeneru għal żmien twil kienet ikklassifikata fil-ġeneru Antechinus ma' bosta speċi oħrajn, dan sakemm testijiet morfoloġiċi u ġenetiċi urew li hija distinta jew differenti biżżejjed biex tkun separata u riklassifikata f'ġeneru għaliha waħidha).

Lista tal-ispeċi tal-ġeneru Micromurexia

Ġeneru Micromurexia (Van Dyck,2002)
Micromurexia habbema (Tate & Archbold,1941)

Referenzi
Groves, Colin (16 November 2005). Wilson, D. E., and Reeder, D. M. (eds): Mammal Species of the World, 3rd edition, Johns Hopkins University Press. ISBN 0-801-88221-4.
Ronald M. Nowak: Walker's Mammals of the World. Johns Hopkins University Press, Baltimore 1999. ISBN 0801857899.

Ħoloq esterni
Tassonomija tal-Mammiferi
Siġra filoġenetika tal-Marsupjali

Kategorija:Dasyuromorphia